[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 11.9.2009

COM(2009) 476 τελικό

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα προϊόντα αλιείας για την περίοδο 2010-2012

AITIOΛΟΓΙΚΗ ΕΚΘΕΣΗ

1) Πλαίσιο της πρότασης |

Αιτιολόγηση και στόχοι της πρότασης /Γενικό πλαίσιο Ο κανονισμός (ΕΚ) αριθ. 824/2007 του Συμβουλίου, της 10ης Ιουλίου 2007 (ΕΕ L 184), για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα προϊόντα αλιείας για την περίοδο 2007-2009 παύει να ισχύει στις 31.12.2009. Η παρούσα πρόταση θα εισαγάγει παρόμοιο καθεστώς από το 2010 έως το 2012 προκειμένου να εξασφαλιστούν οι κατάλληλες συνθήκες εφοδιασμού της κοινοτικής βιομηχανίας κατά την περίοδο 2010-2012. Είναι προς το συμφέρον της ΕΕ να αυξηθεί ο όγκος ορισμένων υφιστάμενων αυτόνομων δασμολογικών ποσοστώσεων, δεδομένου ότι οι μεταποιητικές βιομηχανίες ορισμένων κρατών μελών αντιμετωπίζουν σοβαρές δυσχέρειες όσον αφορά τον ικανοποιητικό εφοδιασμό τους με ορισμένα προϊόντα αλιείας κοινοτικής καταγωγής. Επίσης, λόγω αλλαγών στις ανάγκες εφοδιασμού, η πρόταση περιλαμβάνει νέο προϊόν, μια ποσόστωση δεν παρατάθηκε, ενώ, για άλλα προϊόντα, ο όγκος της ποσόστωσης μειώθηκε. |

Ισχύουσες διατάξεις στον τομέα που αφορά η πρόταση Κανονισμός (ΕΚ) αριθ. 824/2007 του Συμβουλίου, της 10ης Ιουλίου 2007, για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα προϊόντα αλιείας για την περίοδο 2007-2009. |

Συνέπεια με τις άλλες πολιτικές και στόχους της Ένωσης Η πρόταση ευθυγραμμίζεται με τις πολιτικές στους τομείς της γεωργίας, της αλιείας, του εμπορίου, της ανάπτυξης και των εξωτερικών σχέσεων. Δεν θα επιβαρύνει αναπτυσσόμενες χώρες που έχουν συνάψει προτιμησιακή εμπορική συμφωνία με την ΕΕ, π.χ. ΣΓΠ και καθεστώς ΣΟΕΣ. |

2) Διαβούλευση με τα ενδιαφερομενα μερη και εκτιμηση επιπτώσεων |

Διαβούλευση με τα ενδιαφερόμενα μέρη |

Μέθοδοι διαβούλευσης, κύριοι στοχευόμενοι τομείς και γενικά χαρακτηριστικά των συνομιλητών Διαβούλευση με τα κράτη μέλη μέσω της επιτροπής διαχείρισης αλιευτικών προϊόντων και μέσω της συμβουλευτικής επιτροπής αλιείας και υδατοκαλλιέργειας. Άτυπες διαβουλεύσεις με τον κλάδο της ΕΕ (Ένωση Ιχθυοπαραγωγών της ΕΕ, Ομοσπονδία Εθνικών Ενώσεων Χονδρεμπόρων, Εισαγωγέων και Εξαγωγέων Ιχθύων). Σύνοψη των απαντήσεων και τρόπος με τον οποίον ελήφθησαν υπόψη Τα προτεινόμενα μέτρα υποστηρίζονται από τη μεγάλη πλειονότητα των κρατών μελών. |

Συγκέντρωση και χρήση εμπειρογνωμοσύνης |

Σχετικοί επιστημονικοί τομείς/τομείς εμπειρογνωμοσύνης Εμπειρογνώμονες που εκπροσωπούν τα κράτη μέλη στην επιτροπή διαχείρισης προϊόντων αλιείας. Χρησιμοποιηθείσα μεθοδολογία Ανοικτή διαβούλευση Κυριότεροι φορείς/εμπειρογνώμονες που συμμετείχαν στις διαβουλεύσεις Εμπειρογνώμονες ορισθέντες από κάθε κράτος μέλος Διαβουλεύσεις με την επιτροπή διαχείρισης προϊόντων αλιείας και την ομάδα εργασίας ΙΙΙ «Αγορές και εμπορική πολιτική» της συμβουλευτικής επιτροπής αλιείας και υδατοκαλλιέργειας (ΣΕΑΥ), συνάντηση με τους ενδιαφερόμενους φορείς της Κοινότητας (Ένωση Ιχθυοπαραγωγών της ΕΕ (ΣΕΑΥ) και Ομοσπονδία Εθνικών Ενώσεων Χονδρεμπόρων, Εισαγωγέων και Εξαγωγέων Ιχθύων (CEP)) κατά το πρώτο εξάμηνο του 2009. Περίληψη των γνωμοδοτήσεων που ελήφθησαν και χρησιμοποιήθηκαν Δεν αναφέρθηκαν ενδεχόμενοι σοβαροί κίνδυνοι με μη αναστρέψιμες συνέπειες. Μέσα που χρησιμοποιήθηκαν για τη δημοσιοποίηση των συμβουλών των εμπειρογνωμόνων Δημοσίευση της πρότασης |

Εκτίμηση των επιπτώσεων Δεν έχει εφαρμογή |

3) Νομικά στοιχεια τησ προτασησ |

Σύνοψη της προτεινόμενης δράσης Πρόταση κανονισμού του Συμβουλίου για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα προϊόντα αλιείας για την περίοδο 2010-2012 |

Νομική βάση Άρθρο 26 της συνθήκης EΚ |

Αρχή της επικουρικότητας Η πρόταση υπάγεται στην αποκλειστική αρμοδιότητα της Κοινότητας. Συνεπώς η αρχή της επικουρικότητας δεν εφαρμόζεται. |

Αρχή της αναλογικότητας Η πρόταση συνάδει με την αρχή της αναλογικότητας για τους ακόλουθους λόγους: |

Είναι ανάγκη να θεσπιστούν μέτρα για να μην αντιμετωπίσει η μεταποιητική βιομηχανία σοβαρές ελλείψεις εφοδιασμού κατά την τριετία που αρχίζει το 2010. |

Τα εν λόγω μέτρα ευθυγραμμίζονται με τις αρχές που αποσκοπούν στην απλούστευση των διαδικασιών για τους επιχειρηματίες που ασχολούνται με το εξωτερικό εμπόριο και είναι σύμφωνα με την ανακοίνωση της Επιτροπής σχετικά με τις αυτόνομες δασμολογικές αναστολές και ποσοστώσεις (98/C 128/02). |

Επιλογή μέσων |

Προτεινόμενη πράξη: κανονισμός. |

Η επιλογή διαφορετικού μέσου δεν ενδείκνυται για τον ακόλουθο λόγο: Δυνάμει του άρθρου 26 της συνθήκης ΕΚ, οι αναστολές αυτόνομων δασμών και οι ποσοστώσεις εγκρίνονται από το Συμβούλιο, το οποίο αποφασίζει με ειδική πλειοψηφία με βάση πρόταση της Επιτροπής. Απαιτείται η έκδοση κανονισμού για να εξασφαλιστούν η άμεση εφαρμογή και η ομοιομορφία σε ολόκληρη την Κοινότητα. |

4) Δημοσιονομικές επιπτωσεις |

Με βάση τις πιο πρόσφατες ολοκληρωμένες στατιστικές (2008), η απώλεια εσόδων που προκύπτει από τον παρόντα κανονισμό εκτιμάται σε 75 εκατ. ευρώ για το πρώτο έτος της τριετούς περιόδου που αρχίζει το 2010. Το προαναφερόμενο ποσό υπολογίστηκε με βάση τους δασμούς ΜΕΚ και την πλήρη αξιοποίηση των ποσοστώσεων. Αντιπροσωπεύει, επομένως, τη μέγιστη απώλεια εσόδων, δεδομένου ότι η Κοινότητα παραχωρεί ευνοϊκότερες εμπορικές προτιμησιακές ρυθμίσεις σε διάφορες ομάδες τρίτων χωρών (ΣΓΠ, ΣΓΠ+, ΖΕΣ) και ότι, κατά μέσον όρο, ο βαθμός χρησιμοποίησης των ποσοστώσεων κατά τα δύο πρώτα έτη εφαρμογής του κανονισμού που θα παύσει να ισχύει ήταν 78% και 75% αντιστοίχως. Συνεπώς, η πραγματική απώλεια εσόδων τείνει να είναι μικρότερη (γύρω στα 25 εκατ. ευρώ), καθώς οι δασμοί ΜΕΚ δεν έχουν γενική ισχύ. |

5) Πρόσθετες πληροφορίες |

Ευρωπαϊκός Οικονομικός Χώρος Η προτεινόμενη νομοθετική πράξη αφορά θέμα του ΕΟΧ και, συνεπώς, πρέπει να τον καλύπτει. |

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα προϊόντα αλιείας για την περίοδο 2010-2012

(Κείμενο που παρουσιάζει ενδιαφέρον για τον ΕΟΧ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 26,

την πρόταση της Επιτροπής[1],

Εκτιμώντας τα ακόλουθα:

1. Ο εφοδιασμός της Κοινότητας με ορισμένα προϊόντα αλιείας εξαρτάται σήμερα από εισαγωγές προελεύσεως τρίτων χωρών. Την τελευταία δεκαετία ο βαθμός αυτάρκειας της ΕΕ σε προϊόντα αλιείας μειώθηκε από 57% σε 36%. Είναι προς το συμφέρον της Κοινότητας να αναστέλλει εν μέρει ή πλήρως τους δασμούς που επιβάλλονται στα εν λόγω προϊόντα, εντός των ορίων κοινοτικών δασμολογικών ποσοστώσεων κατάλληλου όγκου. Για να μη διακυβευθεί η κοινοτική παραγωγή προϊόντων αλιείας και για να εξασφαλιστεί ο ικανοποιητικός εφοδιασμός της μεταποιητικής βιομηχανίας της ΕΕ, πρέπει να ανοιχθούν οι δασμολογικές αυτές ποσοστώσεις, ανάλογα με την ευαισθησία των εν λόγω προϊόντων στην κοινοτική αγορά. Είναι επομένως σκόπιμο να ανοιχθούν οι δασμολογικές αυτές ποσοστώσεις για την περίοδο 2010-2012, με μείωση ή κατάργηση των δασμών.

2. Στις 10 Ιουλίου 2007, το Συμβούλιο εξέδωσε τον κανονισμό (ΕΚ) αριθ. 824/2007 για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα προϊόντα αλιείας για την περίοδο 2007-2009[2]. Ο παρών κανονισμός αντικαθιστά τον κανονισμό (ΕΚ) αριθ. 824/2007 προκειμένου να εξασφαλιστούν οι κατάλληλες συνθήκες εφοδιασμού της κοινοτικής βιομηχανίας κατά την περίοδο 2010-2012.

3. Πρέπει να διασφαλιστεί η υπό ίσους όρους και συνεχής πρόσβαση όλων των εισαγωγέων της Κοινότητας στις εν λόγω δασμολογικές ποσοστώσεις και η αδιάλειπτη εφαρμογή των δασμών που προβλέπονται για τις ποσοστώσεις αυτές σε όλες τις εισαγωγές των εν λόγω προϊόντων, σε όλα τα κράτη μέλη, μέχρι την εξάντληση των δασμολογικών ποσοστώσεων.

4. Προκειμένου να διασφαλιστεί η αποτελεσματικότητα της κοινής διαχείρισης των δασμολογικών ποσοστώσεων, θα πρέπει να επιτραπεί στα κράτη μέλη να αντλούν από τις ποσοστώσεις τις αναγκαίες ποσότητες που αντιστοιχούν στις πραγματικές εισαγωγές τους. Αυτή η μέθοδος διαχείρισης απαιτεί στενή συνεργασία μεταξύ των κρατών μελών και της Επιτροπής η οποία θα πρέπει, για το λόγο αυτό, να μπορεί να παρακολουθεί τον ρυθμό εξάντλησης των ποσοστώσεων και να ενημερώνει σχετικά τα κράτη μέλη.

5. Ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα[3] προβλέπει ένα σύστημα διαχείρισης των δασμολογικών ποσοστώσεων το οποίο ακολουθεί τη χρονολογική σειρά των ημερομηνιών παραλαβής των διασαφήσεων για θέση σε ελεύθερη κυκλοφορία. Η Επιτροπή και τα κράτη μέλη πρέπει να διαχειρίζονται σύμφωνα με το εν λόγω σύστημα τις δασμολογικές ποσοστώσεις που ανοίγονται με τον παρόντα κανονισμό.

6. Για λόγους σαφήνειας πρέπει να καταργηθεί ο κανονισμός (ΕΚ) αριθ. 824/2007 από 1ης Ιανουαρίου 2010.

7. Λαμβάνοντας υπόψη τον επείγοντα χαρακτήρα του ζητήματος, επιβάλλεται να εγκριθεί εξαίρεση από την περίοδο των έξι εβδομάδων που προβλέπεται στο τμήμα Ι σημείο 3 του πρωτοκόλλου σχετικά με το ρόλο των εθνικών κοινοβουλίων στην Ευρωπαϊκή Ένωση, το οποίο προσαρτάται στη συνθήκη για την Ευρωπαϊκή Ένωση και στις συνθήκες για την ίδρυση των Ευρωπαϊκών Κοινοτήτων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

8. Οι εισαγωγικοί δασμοί για τα προϊόντα που απαριθμούνται στο παράρτημα αναστέλλονται, εντός των ορίων των δασμολογικών ποσοστώσεων, κατά τους αναγραφόμενους συντελεστές και τις αναγραφόμενες περιόδους και μέχρι τις ποσότητες που αναφέρονται για καθένα από αυτά.

9. Οι εισαγωγές των προϊόντων που απαριθμούνται στο παράρτημα καλύπτονται από τις ποσοστώσεις της παραγράφου 1 μόνον εφόσον η δηλωθείσα δασμολογητέα αξία είναι τουλάχιστον ίση με την τιμή αναφοράς που έχει καθοριστεί ή πρόκειται να καθοριστεί σύμφωνα με το άρθρο 29 του κανονισμού (ΕΚ) αριθ. 104/2000 του Συμβουλίου[4].

Άρθρο 2

Η διαχείριση των δασμολογικών ποσοστώσεων που προβλέπονται στο άρθρο 1 πραγματοποιείται σύμφωνα με τα άρθρα 308α, 308β και 308γ του κανονισμού (ΕΟΚ) αριθ. 2454/93.

Άρθρο 3

Η Επιτροπή και οι τελωνειακές αρχές των κρατών μελών συνεργάζονται στενά για τη διασφάλιση ορθής διαχείρισης και ελέγχου της εφαρμογής του παρόντος κανονισμού.

Άρθρο 4

Ο κανονισμός (ΕΚ) αριθ. 824/2007 καταργείται.

Άρθρο 5

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .

Εφαρμόζεται από την 1η Ιανουαρίου 2010 έως τις 31 Δεκεμβρίου 2012.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Άρθρο 1.2.0 | Επίπτωση στους ιδίους πόρους | - 56,2/έτος |

4. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Προβλέπεται η διενέργεια ελέγχων σχετικά με τον ειδικό προορισμό ορισμένων προϊόντων που καλύπτονται από τον παρόντα κανονισμό του Συμβουλίου, σύμφωνα με τα άρθρα 291 έως 300 του κανονισμού (ΕΟΚ) αριθ. 2454/93 της Επιτροπής για τον καθορισμό ορισμένων διατάξεων εφαρμογής του Κοινοτικού Τελωνειακού Κώδικα.

5. ΑΛΛΕΣ ΠΑΡΑΤΗΡΗΣΕΙΣ

Δεδομένου ότι το προηγούμενο καθεστώς αυτόνομων δασμολογικών ποσοστώσεων παύει να ισχύει στις 31 Δεκεμβρίου 2009, σκοπός της παρούσας πρότασης είναι να υπάρξει συνέχεια και να εισαχθεί παρόμοιο καθεστώς, το οποίο θα λαμβάνει δεόντως υπόψη τις κυριότερες ανάγκες εφοδιασμού και τη γενική συγκυρία.

Η παρούσα πρόταση περιλαμβάνει τις τροποποιήσεις που θεωρούνται αναγκαίες στο παράρτημα του κανονισμού του οποίου η ισχύς λήγει, προκειμένου να ληφθούν υπόψη αιτήματα για ενσωμάτωση νέων προϊόντων, αυξήσεις και τροποποιήσεις των περιγραφών προϊόντων αυτόνομων δασμολογικών ποσοστώσεων τα οποία έχουν υποβληθεί και έχουν γίνει δεκτά.

Εκτίμηση του κόστους της παρούσας ενέργειας

Η κυριότερη επίπτωση του κανονισμού είναι η απώλεια εσόδων για την Κοινότητα. Με βάση τις πιο πρόσφατες ολοκληρωμένες στατιστικές (2008), η απώλεια εσόδων που προκύπτει από τον παρόντα κανονισμό εκτιμάται σε 75 εκατ. ευρώ για το πρώτο έτος της τριετούς περιόδου που αρχίζει το 2010. Η απώλεια εσόδων λόγω του προηγούμενου κανονισμού είχε υπολογιστεί σε 69 εκατ. ευρώ ετησίως.

Το προαναφερόμενο ποσό υπολογίστηκε με βάση τους δασμούς ΜΕΚ και την πλήρη αξιοποίηση των ποσοστώσεων. Αντιπροσωπεύει, επομένως, τη μέγιστη απώλεια εσόδων, δεδομένου ότι η Κοινότητα παραχωρεί ευνοϊκότερες εμπορικές προτιμησιακές ρυθμίσεις σε διάφορες ομάδες τρίτων χωρών (ΣΓΠ, ΣΓΠ+, ΖΕΣ) και ότι, κατά μέσον όρο, ο βαθμός χρησιμοποίησης των ποσοστώσεων κατά τα δύο πρώτα έτη εφαρμογής του κανονισμού που θα παύσει να ισχύει ήταν 78% και 75% αντιστοίχως.

Συνεπώς, η πραγματική απώλεια εσόδων τείνει να είναι μικρότερη (γύρω στα 25 εκατ. ευρώ), καθώς οι δασμοί ΜΕΚ δεν έχουν γενική ισχύ. Εκτιμάται ότι ο μέσος δασμός που επιβάλλεται στις εισαγωγές προϊόντων αλιείας στην ΕΕ είναι μικρότερος του 3% κατ' αξίαν, ενώ ο μέσος δασμός ΜΕΚ για προϊόντα αλιείας ανέρχεται σε 10,9%.

Ωστόσο, κατά τον υπολογισμό της απώλειας εσόδων ελήφθησαν υπόψη αναστολές οι οποίες έχουν χορηγηθεί στο πλαίσιο της κοινής οργάνωσης της αγοράς.

[pic]

[1] ΕΕ C […] της […], σ. […].

[2] ΕΕ L 184 της 14.7.2007, σ. 1.

[3] ΕΕ L 253 της 11.10.1993, σ. 1.

[4] ΕΕ L 17 της 21.1.2000, σ. 22.

[5] Όσον αφορά τους παραδοσιακούς ιδίους πόρους (γεωργικές εισφορές, εισφορές για τη ζάχαρη, δασμούς), τα αναγραφόμενα ποσά πρέπει να είναι καθαρά, δηλ. τα ακαθάριστα ποσά μετά την αφαίρεση του 25% για τα έξοδα είσπραξης.